section_heading: Početak operacije
paragraph_text: Po dobivanju zadaće za pripremu i izvedbu operacije Maslenica, načelnik GS OSRH, general Bobetko osobno vrši obilazak dijela postrojbi i zapovjedništava HV-a izviđajući prostor na Velebitu na kojem su bile raspoređene specijalne postrojbe MUP-a RH. Izdaje zapovijedi za poduzimanje mjera popune postrojbi, izviđanje prostora pod nadzorom neprijatelja, pripremu te pregrupiranje i dovođenje dijela snaga s drugih bojišnica na zadarsko područje. Glavnu zadaću proboja neprijateljskih linija dobit će 4. gardijska brigada pod zapovijedanjem Mirka Šundova, koja je u to vrijeme dovršavala složene i naporne zadaće na širem području Dubrovnika.<ref>[http://www.vecernji.hr/hrvatska/maslenica-krvavija-i-od-oluje-krenuli-smo-u-zoru-i-poceli-borbu-500914 "Maslenica krvavija i od Oluje. Krenuli smo u zoru i počeli borbu..."], Davor Ivanković za "Večernji list", 23. siječnja 2013.